O cullestro  u culliestro   (d'o latín <colostrum Voz calostro en o DRAE; consultada l'11 de marzo de 2019.) ye la primer leit que tienen as mullers y as fembras d'os mamiferos quan son amanadas a parir u plegan de parir. O cullestro comienza a fer-se uns días antes d'o naiximiento, remata bells días dimpuesas, y tiene una proporción especial d'immunoglobulinas solubles y celulas d'o sistema immunitario que sirven pa dar-le a lo chovenón recién-naixiu a suya primer dosi d'immunidat adquiesta.